Именити режисьори ще журират филмите на кинофеста "Златната липа" - Новини от Стара Загора - infoz.bg
05.05.2015, Вторник, 11:44
Кметът Живко Тодоров и кинорежисьорът Магдалена Ралчева ще дадат старт на третото издание на фестивала „Златната липа“ 2015, който ще бъде официално открит на 30 май в Стара Загора. Фестивалната програма включва 35 филма от 16 европейски страни - Косово, Естония, Швеция, Белгия, Полша, Унгария, Латвия, Испания, Холандия, Русия, Македония, Сърбия, Турция, Австрия, Дания и България.
Международно жури, съставено от утвърдени режисьори, кинооператори и актьори, ще оценява филмите от конкурсната програма. Филмът, с който ще бъде открит фестивалът тази година е украинската драма „Русалке моя, моя Лорелай", режисирана от Нана Джорджадзе. Тя ще бъде специален гост на откриването на „Златната липа".
Достойнствата на 12-те филма от конкурсната програма на „Златната липа“ 2015 ще бъдат оценявани още от Вивиан Гоффетт – режисьор (Белгия), Кристиян–Жаак - Нууди – оператор (Естония), Мерседес Гаспар - режисьор (Испания), Агне Грудите - актриса (Литва), които ще бъдат членове на журито.
Теми: Стара Загора,	Събития,	Култура,	Личности